Aseḍru, d tignatin yeqqnen ɣer tmenna n uḍris.Tamiḍrant n useḍru “temmal-d tudert n tsekla deg unagraw n timawit,aseḍru d tignatin akk i deg yettili uḍris aseklan[...]aseḍru ur d-immal ara kan iferdisen yettilin beṛṛa n uḍris;d tamiḍrant yesɛan azal ula deg yiferdisen iḍrisanen18”.Aseḍru, d ṣṣifa tagejdant n tsekla timawit. Yella kan deg tsekla timawit. D netta i d-yettilin ilmend n tlalit n yiḍrisen-agi. Mebla aseḍru, ulac aḍris di timawit. Aya, d ayen ixulfen ɣef tsekla yuran imi deg-s amdan melmi is-yehwa ad d-yeddem adlis akken ad t-iɣer.